# Veileder for egenevalueringsrapport ved periodisk programevaluering, gradsprogram

## Virkeområde

Alle gradsprogram på bachelor- og masternivå

## Formål

Veilederen skal bidra til fakultetets forarbeid til ekstern programevaluering for denne typen studieprogram ved NMBU. Veilederen skal særlig bidra til å sikre at fakultetets egenevalueringsrapport danner et så godt grunnlag som mulig for den eksterne komitéens arbeid med programevalueringen.

## Innhold

Veilederen gir en oversikt over hva egenevalueringsrapporten skal inneholde og hvilke vedlegg som bør legges ved.

Egenevalueringsrapporten skal drøfte kvaliteten i programmet og angi styrker, utfordringer og problemer i programmet og fagmiljøet. Rapporten bør være tett koblet til programrapportene fra de siste årene. Rapporten er ment som bakgrunnsmateriale for evalueringskomitéen og bør underbygge problemstillingene man ønsker komitéen skal vurdere.

NB! Det anbefales å også bruke veilederen *Krav til gradsprogram* ved utarbeidelse av egenevalueringsrapport ved periodisk programevaluering.

# Egenevalueringsrapport

## Kort beskrivelse av utarbeiding av rapporten, forankring og behandling

Beskriv kort:

* hvordan rapporten er utarbeidet
* eventuell forankring av rapporten i fag- og studentmiljø
* behandlinger av rapporten i råd og utvalg

## Bakgrunn for evalueringen

Beskriv bakgrunnen for evalueringen, inkludert:

* programmets hovedutfordringer
* fagmiljøets ønskede formål med evalueringen og relevante problemstillinger som bør belyses (det skal tas utgangspunkt i programrapportene for de siste fem årene og annen kunnskap fakultetet har om styrker og utfordringer i programmet)
* eventuelle føringer knyttet til evalueringen, komitésammensetning og plan for komitéens arbeid og leveranse

## Generelt om studiet

Gi en overordnet beskrivelse av studiet, inkludert:

### Programmets historikk

### Vurdering av studieprogrammet

* Beskriv og vurder programmets samsvar med strategi og samfunnsoppdrag, inkludert tverrfaglighetskompetanse, kompetanse innen bærekraft og utnyttelse av synergier på tvers av program og fakultet.
* Beskriv og vurder overordnede læringsmål og programmets læringsutbytter (vurder opp mot Nasjonalt kvalifikasjonsrammeverk (NKR) og sammenlignbare program ved nasjonale og internasjonale institusjoner).
* Beskriv og vurder programmets innhold, oppbygging, struktur og progresjon.
* Beskriv læringsaktiviteter, vurderingsformer og læringsfilosofi; samt vurder samsvar mellom læringsaktiviteter, vurderingsformer og forventet læringsutbytte.
* Beskriv og vurder kobling til forskning og faglig utviklingsarbeid og hvordan dette konkret brukes i studiet.
* Beskriv og vurder programmets faglige relevans for arbeidsliv og/eller videre studier.
* Beskriv og vurder internasjonalisering i programmet (læringsmål og læringsprosesser) og studentutveksling (herunder ordningenes relevans for studiets nivå, omfang og egenart).

### Organisering av programmet

* Beskriv den overordnede organiseringen og arbeidet med utvikling av programmet; samt inkludering av eksterne i arbeidet med programutvikling.
* Beskriv og vurder fagmiljøet tilknyttet studiet, herunder blant annet:
	+ fagmiljøets sammensetning, størrelse, samlede kompetanse inkludert utdanningsfaglig og digital kompetanse, robusthet og egnethet
	+ andel årsverk knyttet til studiet som utføres av ansatte i hovedstilling ved NMBU
	+ kobling til nasjonale og internasjonale samarbeid og nettverk
	+ fagmiljøets og praksisveilederes erfaring fra praksisfeltet der det er relevant
	+ hvordan fagmiljøet dekker krav som settes i nasjonale forskrifter
* Vurder støttefunksjoner og infrastruktur, herunder blant annet:
	+ studentveiledning, lokaler, bibliotektjenester, administrative og tekniske tjenester, IKT-ressurser og arbeidsforhold for studentene (ikke uttømmende liste)
	+ fakultetets tilrettelegging lokalt for å støtte og fremme studentenes fysiske og psykososiale læringsmiljø
* Vurder programmets finansiering og økonomiske bærekraft.

### Vurdering av rekruttering, gjennomføring og resultater

Vurder:

* rekruttering av studenter (inkludert markedsføring av programmet)
* gjennomstrømning
* karakterfordeling
* opplevd studiekvalitet og studentenes vurdering av programmet
* kandidatenes attraktivitet

# Vedlegg

Inkluder vedlegg (eventuelt lenker til nettsider eller lignende) som belyser punktene over, heriblant:

* NMBUs visjon og strategi
* NMBUs læringsfilosofi
* NMBUs veileder *Krav til gradsprogram* og medfølgende sjekkliste
* Programbeskrivelse[[1]](#footnote-2)
* Studieplan[[2]](#footnote-3) med emnebeskrivelser
* Tabeller over:
	+ søker-, opptaks- og kandidattall (antall søkere, antall tatt opp, antall møtt, karaktersnitt opptatte studenter, uteksaminerte kandidater)
	+ studiepoengproduksjon, studentfrafall og gjennomføring på normert tid
	+ studentutveksling (inn- og utreisende studenter)

Bruk gjerne tall fra [DBH](https://dbh.hkdir.no/), [Tableau](https://rapport-dv.uhad.no/#/signin) (pålogging med brukernavn@nmbu.no og vanlig NMBU-passord) eller [Innsikt](https://eduumb.sharepoint.com/sites/NMBUInnsikt) hvis det er tilgjengelige data.

* Forventet arbeidsomfang for studentene (undervisningstimer, selvstudie, veiledning, eksamensforberedelser, annet)
* Oversikt over fagmiljøet, heriblant fagmiljøets samlede FoU-produksjon,

og beskrivelse av faglig og pedagogisk kompetanse hos de medvirkende i programmet

* Årlige programrapporter
* Rapporter fra tidligere programevalueringer
* Studentevalueringer av program og/eller vesentlige emner
* Aktuelle kandidatundersøkelser

Annen relevant informasjon om NMBU, fakultetet og programmet kan legges ved etter behov.

1. Med "programbeskrivelse" menes i denne sammenheng den skriftlige beskrivelsen av studieprogrammet som er registrert i FS og på nett. [↑](#footnote-ref-2)
2. "Studieplan" er en del av «programbeskrivelsen» og menes her som en tabell med oversikt over emner i studieprogrammet, obligatoriske og valgfrie emner, progresjon og eventuelle progresjons-/oppflyttingskrav, samt eventuelle studieretninger (profiler) og krav til fordypning.  [↑](#footnote-ref-3)